recursal/SuperWikiNEXT-32B huggingface dataset:
Angelo Bronzino: Neptun, drži trozup u ruci
U rimskoj mitologiji, **Neptun** (latinski *Neptunus*) je starorimski bog mora i potresa. U grčkoj mitologiji Neptun je poznat kao Posejdon, a kod Etruščana kao Nethuns. Neptunov znak je trozub, kao i Posejdonov znak. Neptunov sin je Triton.

Neptunova obitelj
-----------------

Neptun je sin Saturna, Titana, boga vremena, i njegove sestre-žene Ops. Saturn je progutao svako svoje dijete osim Jupitera. Neptunova su braća Jupiter i Pluton, a sestre Cerera, Vesta i Junona. Neptun je dobio vlast nad morem, Pluton nad podzemljem, a Jupiter nad nebom. Neptun se oženio Salaciom, morskom nimfom. S njom je imao sina Tritona. Neptunov predak je Okean, bog-ocean, prvotni vladar mora.

Kult
----

Neptun je bio štovan u Rimu kao bog konja i konjskih utrka. Njegov je nadimak bio *Neptune Equester*, zaštitnik konjskih utrka. Njegov se festival zvao *Neptunalia*. Neptun je imao 2 hrama u Rimu. Prvi je bio blizu *Circus Flaminusa*, a drugi, *Basilica Neptuni*, je napravljen na *Campus Martiusu*.

Eksterni linkovi
----------------

|  |  |
| --- | --- |
|  | U Wikimedijinoj ostavi ima još materijala vezanih za: **Neptune (mythology)** |

***Neptun (mitologija)*** na Wikimedijinoj ostavi
**Nacija Islama**, **Islamska nacija** *ili* **Crni muslimani** je verski pokret američkih crnaca koji sjedinjuje elemente islama i crnačkog nacionalizma. Osnovao ga je 1931. Valas D. Fard, koji je podigao prvu džamiju ovog pokreta u Detroitu, Mičigen. Fard se povukao iz javnog života, a upravljanjem pokretom preuzeo je 1934. njegov pomoćnik Elajdža Muhamed, koji je osnovao drugu džamiju u Čikagu. On je tvrdio da su Afrikanci moralno i kulturno superiorni nad belcima i podsticao je američke crnce da se odreknu hrišćanstva kao oruđe svojih tlačitelja. Njegova učenja obuhvtala su i tradicionalna islamska načela monoteizma. potčinjavanju bogu i snažnog porodinog života. Nacija islama je brzo rasla posle Drugog svetskog rata, a početkom 60-ih godina XX veka dostigla je nacionalnu promenentost delom Malkoma Eksa. Sporovi oko vođstva naveli su Malkoma da obrazuje zasebnu organizaciju i doveli do njegovog ubistva 1965. godine. Tokom 70-ih godina Elajdžu Muhameda nasledio je njegov sin Valas D. Muhamed (rođen 1933), koji je promenio naziv oranizacije u Američka muslimanska misija. Raspustio je misiju 1985, podstkavši njene članove da budu pravoverni muslimani. Frakcija koju predvodi Luis Farakan zadržala je prvobitno ime i načela pokreta. Na početku XXI veka Nacija islama brojala je 10.000 članova.

***Nacija Islama*** na Wikimedijinoj ostavi
**Neredi u Los Angelesu 1992. godine** (engl. ), također poznati i kao **Neredi Rodneya Kinga** (engl. ) ili, rjeđe, **Losangeleski ustanak** (engl. ) je naziv za masovne nerede i val uličnog nasilja koji se dogodio u američkom gradu Los Angelesu, a u kojima su uglavnom sudjelovali pripadnici tamošnje afroameričke zajednice. Povod za njihovo izbijanje je bila oslobađajuća presuda četvorici bijelih pripadnika losanđeleske policije na suđenju za nanošenje tjelesnih događaja Rodneyu Kingu, crncu uhapšenom zbog prebrze vožnje, a što je bilo zabilježeno video-kamerama. Nakon što je 29. aprila objavljena presuda na ulicama su se spontano počele okupljati, uglavnom mladih, Afroamerikanaca koji su ubrzo potom počeli demolirati i pljačkati trgovine, kao i povremeno napadati bijelci, Hispanoamerikance. Jedna od najteže pogođenih oblasti je bio Koreatown, četvrt gdje su živjeli i trgovine imali Korejski Amerikanci, koji su se organizirali i naoružali u ad hoc miliciju kako bi se pokušali obraniti. 1. maja je Rodney King sa suzama u očima pozvao na mir, a u grad počele, uz Nacionalnu gradu, pristizati federalne trupe koje je poslao predsjednik George H.W. Bush i počele postepeno zavoditi red. Situacija se smirila do 3. maja. U neredima si, po službenim podacima, ubijene 43 osobe, a ozlijeđeno preko 3300 ljudi; materijalna šteta se procjenjuje na milijardu dolara. Neredi, najveći u SAD od 1960-ih, ostavili su snažan dojam na američku javnost, uključujući Hollywood, i smatra se da su imali uticaja na ishod predsjedničkih izbora na kojima je pobijedio mladi Bill Clinton.
**Nantwich** je grad od 17,724 stanovnika na sjeverozapadu Engleske u Grofoviji Cheshire.

Administrativno podpada pod Borough Cheshire East.

Geografske karakteristike
-------------------------

Winsford leži u Cheshirskoj ravnici duž rijeke Weaver, nedaleko velške granice.

Historija
---------

Nantwich je drevni gradić, osnovan prije više od 1000 godina, poznat pod imenom *Wich Malbanc*, a od 18. vijeka kao *Namptwych*. Njegovo staro velško ime bilo je *Hellath Wen*.

Nantwich je bio važna utvrda pored granice sa Walesom, sa zamkom pored Rijeke Weaver. I Rimljani su ga koristili kao utvrdu, a dokaz za to je nedavno iskopan fragment ceste pored Weavera. Tokom 19. vijeka Nantwich je bio važna međustanica za kočije iz Londona na putu za Wales i Irsku.

Ipak je proizvodnja soli bila najvažnija za historiju grada. Dugi niz godina posao sa solju je napredovao, tako da je u 19. vijeku Nantwich je bio jedan od najvećih proizvođača soli u zemlji. Ipak konkurencija je učinila svoje pa je taj posao zamro 1850-ih.

Druga važna industrija grada bilo je štavljenje kože i izrada predmeta od nje.

Za vrijeme Engleskog građanskog rata Nantwich je bio jedini grad Cheshira koji je otvoreno stao na stranu Olivera Cromwella i parlamenta, zbog tog su ga bezuspješno opsjedale rojalističke trupe.

Današnji Nantwich je živahno trgovište, poznat po Međunarodnom sajmu sira i Festivalu hrane i fino očuvanoj jezgri sa brojnim fahverk kućama.

Privreda
--------

Za privredu grada su pored turizma i poljoprivrede, važni proizvodnja sira i informacijska tehnologija.

Izvori
------

1. 1 2 3 4  „Nantwich" (engleski). City population. Pristupljeno 25. 04. 2017.
2. 1 2 3 4 5 6  „*Local History*" (engleski). Nantwich Town Council. Pristupljeno 25. 04. 2017.

Vanjske veze
------------

***Nantwich*** na Wikimedijinoj ostavi

* Visiting Nantwich Arhivirano 2017-06-01 na Wayback Machine-u (`en`)
Koordinate: 42° 03′ 12" SGŠ, 21° 01′ 09" IGD

**Neprošteno** (mak. *Neprošteno*) je naselje u Republici Makedoniji, u severnom delu države. Neprošteno pripada opštini Tearce.

Prirodni uslovi
---------------

Naselje Neprošteno je smešteno u severnom delu Republike Makedonije. Od najbližeg većeg grada, Tetova, naselje je udaljeno 8 km severno.

Neprošteno se nalazi u donjem delu istorijske oblasti Polog. Naselje je položeno na severozapadnom obodu Pološkog polja. Istočno od naselja pruža se polje, a zapadno se izdiže Šar-planina. Nadmorska visina naselja je približno 500 metara.

Klima u naselju je umereno kontinentalna.

Istorija
--------

Stanovništvo
------------

Neprošteno je prema poslednjem popisu iz 2002. godine imalo 1.309 stanovnika.

Pretežno stanovništvo u naselju su Albanci (69%), a u manjini su etnički Makedonci (31%).

Većinska veroispovest je islam, a manjinska pravoslavlje.

Vidi još
--------

* Opština Tearce

Izvori
------

* Popis u Makedoniji 2002. - Knjiga 10.

Spoljašnje veze
---------------

***Neprošteno*** na Wikimedijinoj ostavi

* www.tearce.gov.mk Zvanična stranica opštine Tearce

  

  


| p • r • uNaseljena mesta opštine Tearce |
| --- |
| **Tearce** • 
Brezno •
Varvara •
Glođi •
Dobrošte •
Jelošnik •
Lešok •
Neprošteno •
Nerašte •
Odri •
Prvce •
Pršovce •
Slatino |  |
**Naoko Takeuchi** (武内直子, *Takeuchi Naoko*, Kōfu, 15. 3. 1967. — ) slavna je japanska autorica manga, najpoznatija po "*Bishoujo Senshi Sailor Moon*" (1992.), po kojoj je snimljena i animirana i igrana verzija "PGSM".

Mlade godine
------------

Naoko Takeuchi odrasla je u Tokiju u okrugu Đuuban. Njeni roditelji su se zvali Ikuko i Kenđi, a imala je mlađeg brata Šinga. Nakon završetka srednje škole (u kojoj je bila član astronomskog kluba) upisala se na fakultet "Kyoritsu University of Pharmacy" gdje je diplomirala kemiju te postala licencirana farmaceutkinja. Tema njenog diplomskog rada bila je "Povišeni učinci trombtskog djelovanja usred posredovanja ultrazvuka." Ubrzo je dobila posao u bolnici Koei.

Rad na mangama
--------------

Iako je trebala biti farmaceutkinja, gđa Takeuchi oduvijek je voljela crtati stripove, a vremenom je otkrila i njihovu financijsku isplativost. "Sailor Moon", koji je izdala s 24 godine, je još uvijek njena najslavnija manga. Slijedi popis svih njenih manga ostvarenja:

* **Chocolate Christmas** (1987.)
* **Maria** (1989.)
* **The Cherry Project** (1990.)
* **Sailor V** (1991.)
* **Bishojo Senshi Sailor Moon** (1992.)
* **Miss Rain** (1993.)
* **Prism Time** (1986.)
* **PQ Angels** (1997.)
* **Toki Meka** (2001.)
* **Love Witch** (2002.)

Privatni život
--------------

Takeuchi je udata za Jošihiroa Togašija, koji je također autor manga (*YuYu Hakusho*). Imaju sina čije su ime odlučili sakriti od javnosti.

Nagrade
-------

* 1985.- Nakayoshi Comic Prize, 2. mjesto
* 1986.- Nakayoshi's New Artist Award za "Love Call"
* 1993.- Kodansha Comic Prize of 17th (girls comic)

Vanjske veze
------------

* Takeuchi Naoko Translations - Stranica autora Alexa Glovera o mangi Arhivirano 2007-07-02 na Wayback Machine-u
* Naoko Takeuchi mailing lista Arhivirano 2006-05-26 na Wayback Machine-u
* Takeuchi-Naoko Dot Com - Fan stranica
* Članak o stripovima u časopisu Nakajoši
* BLACK MOON - Naoko Takeuchi, creator of Sailormoon - Intervju iz 1998.
* Još jedan intervju
* Esej o Takeuchi Arhivirano 2006-02-12 na Wayback Machine-u
Nika sa Samotrake je najveličanstvenija helenistička skulptura iz antičke Grčke.
**Grčka umjetnost** je umjetnička produkcija Grka i umjetnost na području Grčke.

Antička umjetnost
-----------------

*Krist Pankrator*, mozaik iz samostana u Daphni, oko 1100.
### Egejska Grčka

*Glavni članak: Egejska umjetnost*
Poslije propasti brončanodobnih kultura (kikladske i kretsko-mikenske u III. I II. tisućljeću prije Krista) dolaskom Dorana na središnje područje Balkanskog poluotoka, otoke Jonskoga i Egejskoga mora i duž obala Male Azije (tijekom 10. i 9. st. pne.) razvila se helenska umjetnost.
Kolonizacijom od 8. st. pne. Grčka se umjetnost proširila na gotovo čitav obalni pojas Sredozemlja i neka područja Crnog mora.

### Antička Grčka

*Glavni članak: Umjetnost stare Grčke*

***Grčka umjetnost*** na Wikimedijinoj ostavi

Grčka je početkom 2. st. pne. Došla pod vlast Rimljana, potom je pod imenom Ahaja postala provincijom Rimskog Carstva, a potkraj 4. stoljeća bila je u sklopu Istočnorimskog odnosno Bizantskog carstva. Grčka umjetnost je snažno utjecala na razvoj rimske i bizantske umjetnosti, a preko njih i na kršćansku umjetnost Zapada koja je u renesansi, a poslije i neoklasicizmu, doživjela svoju obnovu.

El Greco, *Uskrsnuće Kristovo*, 1584.-92. ulje na platnu, 275 × 127 cm, Prado, Madrid.
Kasnorenesansni (maniristički) slikar, koji je veći dio života proveo u Španjolskoj, *Dominikos Theotokopulos*, zvan El Greco (oko 1541.-1614.), isprva je na Kreti radio ikone u duhu bizantske slikarske tradicije.

Novogrčka umjetnost
-------------------

U prvoj polovici 19. st. **novogrčka umjetnost** je bila pod utjecajem zapadnoeuropske umjetnosti. Godine 1836. u Ateni je osnovana Umjetnička akademija, an kojoj je isprva preovladavao akademizam münchenskih studenata Nikiforosa Lytrasa (1832.-1904.) i Nikolausa Gyzisa (1842.-1901.), potom plenerizam Konstantinosa Volonakisa (1837.-1907.), a od druge polovice 19. st. svi suvremeni europski smjerovi.

Theofil Hansen, *Umjetnička akademija u Ateni* iz 1887.
U arhitekturi je isprva vladao neoklasicizam (*Zgrada sveučilišta u Ateni*), potom historicizam (osobito neogotika i neobizantski stil).
Utemeljenjem poli-tehničke škole u Grčkoj je od 1887. djelovao veći broj domaćih graditelja koji su u svjetovnom graditeljstvu rabili antičke i renesansne, a u crkvenome bizantske elemente.

Od sredine 20. st. grčki su arhitekti gradili u duhu moderne europske arhitekture, a najznačajniji su: Dimitris P. Pikionis (1887.-1968.), Aris Konstantinidis (1913.-1993.), Aleksandros N. Tombazis (1939.-).

Mnogi grčki likovni umjetnici su se afirmirali u svjetskim umjetničkim središtma, istaknuto mjesto zauzimaju Takis (1925.-), Kostas Coklis (1930.-) i Konstantin Ksenakis (1931.-) u Francuskoj, a Vardea Mavromichali Chryssa (1933.-) i Luksa Samaras (1936.-) u SAD-u.

Eksterni linkovi
----------------

***Grčka umjetnost*** na Wikimedijinoj ostavi

* F. B. Tarbell, Povijest Grčke umjetnosti, online book (engl.)
* Nacionalna galerija u Ateni (engl.)
β-Karoten
**Karoten** je odgovoran za narandžastu boju šargarepa i mnogog drugog voća i povrća.
Patuljasti flamingosi u Ngorongoro krateru, Tanzanija. Njihova ljubičasta boja potiče od beta karotena koji oni apsorbuju iz plavo-zelenih algi. Pri ishrani bez karotena, oni su beli.
Termin **karoten** (*karotin*, od lat. *carota*, ili karot) se koristi za nekoliko srodnih nezasićenih ugljovodoničnih supstanci sa formulom C40Hx, koje sintetišu biljke. Karoten je narandžasti fotosintetički pigment koji je značajan za fotosintezu. Svi karoteni su obojeni. Oni su odgovorni za narandžastu boju šargarepa, kao i za boju mnogih vrsta voća i povrća (na primer, krompira i dinja). Karoteni su takođe odgovorni za naradžaste (mada ne za sve žute) boje suvog lišća. Oni takođe (u nižim koncentracijama) utiču na žutu boju mlečne masti i putera. Omnivorne životinjske vrste koje su relativno loši pretvarači obojenih prehrambenih karotenoida u bezbojne retinoide imaju žuto obojenu telesnu mast, što je posledica karotenoidnog zadžavanja. 

Karoteni doprinose fotosintezi putem prenosa svetlosne energije koju oni apsorbuju od hlorofila. Oni takođe štite biljna tkiva tako što pomažu apsorbciju energije sa singletnog kiseonika, pobuđene forme kiseonika O2 koja se formiraju tokom fotosinteze.

β-Karoten se sastoji od dve retinilne grupe. On se razlaže u sluzokoži ljudskih tankih creva posredstvom β-karoten 15,15'-monooksigenaze do retinala, koji je forma vitamina A. β-Karoten može da bude uskladišten u jetri i telesnoj masnoći, i da se pretvori u retinal po potrebi. On je forma vitamina A za ljude i neke životinje. Karoteni α-karoten i γ-karoten, takođe deluju kao vitamin A, mada u manjoj meri od β-karotena. Isto važi za ksantofil, karotenoid β-kriptoksantin. Svi drugi karotenoidi, uključujući likopen, nemaju beta-ring i stoga ne deluju kao vitamin A. Oni mogu da imaju antioksidansno dejstvo i druge biološke aktivnosti.

Životinjske vrste se međusobno razlikuju u znatnoj meri u pogledu sposobnosti konvertovanja karotenoida koji sadrže retinil (beta-jonon) do retinala. Mesožderi ih generalno slabo konvertuju jer nemaju β-karoten 15,15'-monooksigenazu. Mačke mogu da konvertuju tragove β-karotena do retinola, mada je ta količina daleko manja od njihovih dnevnih potreba za retinolom.

Vidi još
--------

* Antioksidans

Spoljašnje veze
---------------

* β-karoten
* Vodič za dijetarne suplemente
**Nada Mamula** (Beograd, 1927. - Beograd, 2001.) je bila domaća pjevačica narodnih pjesama i jedan od najboljih izvođača sevdalinki s jugoslavenskih prostora.

Nada Mamula je gotovo četiri desetljeća bila nezamjenjiva na glazbenoj sceni i svojom pjesmom godinama punila koncertne dvorane i srca mnogobrojne publike. Nema Bosne bez sevdaha, a jedan dio tog sevdaha, utkanog u pjesmu, vezan je za ime Nade Mamule. Ona je dio bosanske sevdalinke, dio onoga pravog glazbenog meraka, i sve ljepote te pjesme.

Prva sevdalinka koju je otpjevala bila je "Ah, meraka u večeri rane", a nakon toga postala je planetarno popularna u Jugoslaviji.
Skoro 4 desetljeća punila je najveće koncertne prostore, a njezin prepoznatljivi alt zabilježen je i na nosačima zvuka, najvećim dijelom pod izdavačkom kućom Jugoton. 

Njen prijatni alt prepoznatljiv je, a zauvijek će biti pamćena po nenadmašnim interpretacijama pjesama "Bosno moja", "Omer -beže", "Ah, meraka u večeri rane", "Djevojka sokolu zulum učinila". Na dvostrukoj kompilaciji "Nada Mamula – Folk zvijezde zauvijek" nalazi se 31 njezina nezaboravna pjesma. 

U arhivima Radio Beograda, Radio Novog Sada i Radio Sarajeva je ostavila preko 150 interpretacija sevdalinki, kao i tradicionalnih pjesama sa prostora Srbije. Bila je jedan od najpopularnijih pjevača ondašnje Jugoslavije.

Umrla je u Beogradu 2001. godine.

Najpoznatije interpretacije
---------------------------

* *"U đul bašti"*
* *"Mujo kuje konja po mjesecu"*
* *"Bosno moja, divna, mila"*
* *"Omer-beže na kuli sjeđaše"*
* *"Negdje u daljini"*
* *"Bere cura plav' jorgovan"*
* *"Na teferič pošla nana"*
* *"Ah meraka u večeri rane"*
* *"Sa Igmana pogledat' je lijepo"*
* *"Smederevo, grade od starina"*
* *"Sarajevo, behara ti tvoga"*

Diskografija
------------

* 2012 - Folk Zvijezda zauvijek - best of
**Nacotchtank** (Nacotchtanke), pleme Algonquian Indijanaca koje je u rano kolonijalno (rano 17 stoljeće) doba obitavalo na području gdje se sastaju Potomac i Anacostia, vjerojatno na mjestu današnjeg Bolling Air Force Base, blizu Catholic University-ja, Washington, DC. Nanchotank (Nacotchtank) Indijanci bili su polu-agrikulturno pleme, a znatan dio hrane potjecao je od ribolova na kristalno-bistrim vodama rijeke Anacostia.

Prema kapetanu John Smithu, koji ih posjećuje 1608. pleme je moglo imati oko 80 ratnika. Arheolog Stephen R. Potter, njihovo glavno naselje imalo je dominaciju nad još 4 druga sela u području Potomaca, jedno se nalazilo na mjestu sadašnjeg Arlingtona, druga dva blizu sadašnje Alexandrie i jedno na obali uz granicu Marylanda i DC. uzvodno od velikog mosta Woodrow Wilson Bridge. Lovno područje, prema arheolozima, nalazilo se na mjestu današnjeg Catholic University-ja.

Živjeli su od lova, ribolova i uzgoja kukuruza, a pripadali su plemenskoj konfederaciji Conoy.

Vanjske veze
------------

* A Northeast Neighborhood by the Anacostia River Arhivirano 2007-09-28 na Wayback Machine-u
* Ward 7 History
Zgrada Yunus Emre Instituta u Ankari.
**Institut Yunus Emre** (turski: ) je međunarodna turska neprofitna organizacija sa sedištem u Ankari koja je osnovana 2007. godine. Institut nosi ime XIV-vekovnog turkijskog pesnika iz Anadolije Yunusa Emrea čiju je 750 godišnjicu rođenja UNESCO obeležavao 1991. Primarni cilj instituta je da pomaže napore turske države u javnoj diplomaciji i korišćenju meke sile kroz promociju turske kulture, književnosti, jezika, umetnosti i istorije u svetu. Cilj je instituta da kroz svoje odbore van Turske predstavlja Tursku u kulturnom životu zemalja domaćina i da radi na uspostavljanju saradnje. Dekret o osnivanju Instituta Yunus Emre potpisao je turski predsednik Recep Tayyip Erdoğan. Od početka svoga aktivnog delovanja 2009. godine Institut Yunus Emre otvorio je preko 50 odbora u preko 40 zemalja sveta. Jedan od važnih ciljeva odbora je promocija učenja turskog jezika u zemljama domaćinima.

Vidi još
--------

* Britanski institut u Ankari
* Međunarodna organizacija turkijske kulture

Vanjske veze
------------

* Institut Yunus Emre Beograd
* Institut Yunus Emre Zagreb Arhivirano 2018-06-16 na Wayback Machine-u
* Institut Yunus Emre Sarajevo Arhivirano 2018-07-08 na Wayback Machine-u
* Beograd dobio Turski kulturni centar "Yunus Emre"
* Institut Yunus Emre i HAZU zajednički digitaliziraju Orijentalnu zbirku

***Institut Yunus Emre*** na Wikimedijinoj ostavi
Spomenik kapetana Johna Parkera, komandanta milicijskih snaga tokom Američkog rata za nezavisnost.
Rembrandt: Milicija II. okruga pod komandom kapetana Fransa Banninck Cocqa (tzv. "Noćna straža"), 1642.
**Milicija** je izraz koji se u najširem i najčešćem smislu koristi za vojne i paravojne formacije koje se sastoje od običnih građana umjesto profesionalnih vojnika i oficira, te koje u pravilu djeluju jedino u izvanrednim situacijama. Pojam i značenje milicije se razlikuje od države do države, kao i ovisno o vremenskom periodu.

Etimologija i značenja pojma milicija
-------------------------------------

Riječ milicija dolazi od latinske riječ miles ("vojnik"). Doslovan prijevod latinskog izraza "militia" bi stoga trebao biti "vojna služba".

U Drevnom Rimu, kao i većini antičkih gradova-država, na samom početku nije postojala profesionalna vojska, odnosno vojska se sastojala od slobodnih građana koji su imali obavezu sudjelovati u ratu. Stoga su u to doba izraz "vojska" i izraz "milicija" u današnjem smislu predstavljali sinonime.

Kada je krajem 2. vijeka pne. Gaj Marije uveo vojne reforme, a s njima i stajaću, profesionalnu vojsku izraz milicija dobiva današnje značenje, odnosno počinje predstavljati vojne formacije sačinjene od običnih građana koje se organiziraju i djeluju tek u posebnim prilikama, odnosno obavljaju pomoćne zadatke.

Suvremeni primjer milicije koja je integrirana u oružane snage, odnosno vojsku jedne države predstavlja Nacionalna garda u SAD.

Osim toga, izraz "milicija" može označavati i naoružane pripadnike nekog političkog pokreta ili stranke, pa tako govorimo o stranačkoj miliciji.

Najčešći izvor nedoumica vezan uz pojam "milicija" potječe od toga da su komunističke države u 20. vijeku iz ideološko-propagandnih razloga odbacile korištenje izraza "policija", odnosno za odgovarajuću instituciju koristile izraz "milicija". To je uključivalo i SFRJ u kojoj se za policijske snage koristio izraz "narodna milicija".

Povezano
--------

* Milicijski pokret

Literatura
----------

***Milicija*** na Wikimedijinoj ostavi

* *The Rise and Decline of the American Militia System*, by James B. Whisker, Susquehanna University Press (1999) ISBN 0-945636-92-X
* Cooper, Jerry M. 1998. *The rise of the National Guard: the evolution of the American militia, 1865-1920*. Studies in war, society, and the military, v. 1. Lincoln: University of Nebraska Press. ISBN 0-8032-1486-3
Greben Kingman
Greben Kingman—NASA NLT Landsat 7 (Visible Color) snimljen iz satelita
**Greben Kingman** je tropski koraljni greben površine jednog kvadratnog kilometra smješten u Sjevernom Pacifiku, otprilike na pola puta između Havajskog otočja i Američke Samoe na 6°24′N, 162°24′W. To je najsjeverniji od svih Sjevernih linijskih otoka te neinkorporirana teritorija Sjedinjenih država kojom se upravlja američka ratna mornarica iz Washingtona. Greben je zatvoren za javnost.

Otkrio ga je godine 1789. kapetan Edmund Fanning na brodu *Betsey*. Kapetan W.E. Kingman opisao ga je godine 1853. Formalno je anektiran od strane SAD 10.5.
1922.

Kingman se nalazi oko 920 nautičkih milja južno od Honolulua.

S vremena na vrijeme, njegova obala ima dužinu od oko tri kilometra, ali najviša točka na grebenu je oko jedan metar nadmorske visine te većinu vremena pokrivena valovima, što Greben Kingman čini pomorskom opasnošću. Nema nikakvih prirodnih resursa, nenastanjen je, te na njemu nema nikakve ekonomske aktivnosti. Greben djelomično zatvara veliku unutrašnju lagunu koja je 1937. i 1938. bila korištena kao usputna stanica između Havaja i Američke Samoe od strane hidroaviona Pan American Airwaysa. Godine 1937. Pan Am je imao planove da na Kingmanu usidri brod *North Wind* kao ploveći tanker te greben koristi kao usputnu stanicu svojih hidroaviona na putu za Novi Zeland, ali je zamisao napuštena zbog prevelikih troškova održavanja tankera. Također se izrazila zabrinutost da ne bi bilo mogućnosti za ugodan prekonoćni smještaj u slučaju mehaničkog kvara. Zbog svega toga Pan Am se premjestio na Canton Island 18.5. 1939. i otvorio liniju za Novi Zeland 12.7. 1940.

***Kingman (greben)*** na Wikimedijinoj ostavi

| * p
* r
* u
Politička podjela Sjedinjenih Američkih Država Sjedinjene Američke Države |
| --- |
| Savezne države | 
Alabama •
Aljaska •
Arizona •
Arkansas •
Colorado •
Connecticut •
Delaware •
Florida •
Georgia •
Havaji •
Idaho •
Illinois •
Indiana •
Iowa •
Južna Dakota •
Južna Karolina •
Kalifornija •
Kansas •
Kentucky •
Louisiana •
Maine •
Maryland •
Massachusetts •
Michigan •
Minnesota •
Mississippi •
Missouri •
Montana •
Nebraska •
Nevada •
New Hampshire •
New Jersey •
New Mexico •
New York •
Ohio •
Oklahoma •
Oregon •
Pennsylvania •
Rhode Island •
Sjeverna Dakota •
Sjeverna Karolina •
Tennessee •
Teksas •
Utah •
Vermont •
Virginia •
Washington •
Wisconsin •
Wyoming •
Zapadna Virginia
 |  |
| Savezno područje | Washington, D.C. |
| Otočni teritoriji | 
Američka Samoa •
Američki Djevičanski otoci •
otok Baker •
Guam •
otok Howland •
otok Jarvis  •
atol Johnston •
greben Kingman •
atol Midway •
Navassa •
atol Palmyra •
Portoriko •
Sjeverni Marijanski otoci •
otok Wake
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315165801

 |
**Nervijci** (latinski: ) su bili drevni belgijski narod koji je u antičko doba živio na sjeveru Galije. Prema navodima antičkih pisaca, Nervijci su bili germanskog porijekla ili su se takvima smatrali; moderni arheološki nalazi, pak, ukazuju na kulturnu bliskost s Galima. Cezar ih je opisao kao najudaljenije i "najdivljije" od svih belgijskih plemena, koje je u potpunosti orijentirano na ratovanje, ali koje prakticira asketski životni stil u nastojanju da očuva borbenu sposobnost.

Nervijci su se za vrijeme galskih ratova 57. pne. suprotstavili Cezaru i umalo ga porazili u bitci na Sabisu. Konačno su pacificirani nakon sloma Vercingetoriksovog ustanka, a od 30. pne. njihovo područje ima administrativno središte u Bavacumu (današnji Bavay). Korišteni su kao pomoćne trupe rimske vojske, a usprkos romanizaciji su kroz nekoliko vijekova uspjeli očuvati svoj identitet. Iz historijskih zapisa nestaju godine 432. kada su njihovu zemlju osvojili Franci.

Eksterni linkovi
----------------

* Battle of the Sabis Arhivirano 2008-05-17 na Wayback Machine-u
* Bavay: cité gallo-romaine Arhivirano 2008-09-17 na Wayback Machine-u
*Za muzičara v. Jim O'Rourke (muzičar)*
**James Henry O'Rourke** (East Bridgeport, Connecticut, 1.9. 1850 - Bridgeport, 8.1. 1919.), zvani "Orator Jim", bio je američki profesionalni igrač bejzbola. 

Počeo je igrati u National Associationu, a kasnije nastavio Major League Baseballu, uglavnom na položaju *left fieldera*.

Poznat je po tome što je 22.4. 1876. napravio prvi *hit* (pogodak) u historiji National Leaguea. 

Nakon što je u sezoni 1893. napustio vodeće lige, počeo je igrati u nižim ligama, sve dok je napunio 50 godine; godine 1904. je zahvaljujući prijatelju Johnu McGrawu nastupio za *New York Giants* te je s 54 godine bio najstariji igrač ikada u National Leagueu. Poslije je služio kao predsjednik niže Connecticut League, a godine 1912. je u dobi od 60 godina odigrao posljednju utakmicu u nižoj ligi.

Umro je od upale pluća u dobi od 68 godina. Godine 1945. je ušao u Baseball Hall of Fame.

Eksterni linkovi
----------------

* Baseball Hall of Fame Arhivirano 2007-04-08 na Wayback Machine-u
* Baseball-Reference.com - statistike i analiza karijere
* Jim Baseball


|  |  |  |
| --- | --- | --- |
| Prethodi: **Charley Jones**  |  **Prvak National Leaguea u home runu** 1880(s Harry Stoveyem) | Slijedi: **Dan Brouthers**  |
Za ostale osobe s istim imenom, v. Liu Cong.

**Liu Cong** (劉聰) (? -318), kurtoazno ime **Xuanmen** (玄門), nadimak **Zai** (載), formalno **Car Zhaowu od Han (Zhaoa)** (漢(趙)昭武帝), bio je car kineske/Xiongnu države Han Zhao.

Bio je četvrti sin Xiongnu poglavice Liu Yana, a u mladosti se obrazovao u kineskoj carskoj prijestolnici Luoyang, a za vrijeme Rata osam prinčeva služio kao oficir princa Sima Yinga. Kada mu se otac 304. pobunio protiv carske vlasti i osnovao državu Han Zhao, Liu Cong je bio jedan od istaknutih generala. Kada mu je otac u ljeto 310. umro, prijestolje je zauzeo njegov stariji brat Liu He. Međutim, nakon sedam dana Liu Cong je izveo uspješni puč, ubio brata i zasjeo na carsko prijestolje. Sljedeće je godine, koristeći se uslugama Jie vojskovođe Shi Lea Kinezima nanio katastofalni poraz, te zauzeo Luoyang i zarobio cara Huaia koga je kasnije dao pogubiti. Godine 316. je zauzeta sljedeća kineska prijestolnica Chang'an te zarobljen novi car Min. Liu Cong se tada našao na vrhuncu moći, ali nije mogao obuzdati dvorske intrige. Godine 318. je umro, a naslijedio ga je sin Liu Can, ubrzo ubijen u dvorskom puču koga je organizirao premijer Jin Zhun.

Izvori
------

1. ↑
2. ↑  *Zizhi Tongjian*, vol. 90.

* *Knjiga Jina*, vol. 102.
* *Anali Proljeća i jeseni Šesnaest kraljevstava*, vol. 1.
* *Zizhi Tongjian*, vols. 85, 86, 87, 88, 89, 90.

|  |
| --- |
| Car Zhaowu od Hana (Zhaoa)**Kuća Liu** **Umro/la:** 31. august 318 |
| Kraljevske titule |
| Prethodi:**Liu He** | **Car Han Zhaoa**310–318 | Slijedi:**Liu Can** |
| Pretendirane titule |
| Prethodi:**Liu He** | **— TITULARNI —*****car Kine*****Tvrdnje o kraljevskom porijeklu**310–318Razlog za neuspjeh sukcesije:Wu Hu ustanakŠesnaest kraljevstava | Slijedi:**Liu Can** |
| Prethodi:**Car Min od Jina** |
**Kneževina Ahaja** ili **Ahajska kneževina** je bila jedna od latinskih država nastalih na prostoru Vizantije posle krstaškog zauzeća Carigrada 1204. godine. Obuhvatala je oblast današnjeg Peloponeza koji su u ime kralja Soluna Bonifacija Monferatskog (1204—1207) zauzeli tokom 1205. godine Vilijem I Šamplit (1205—1209) i Gotfrid I Vilerden (1209—1228). Osvajanje Peloponeza je završeno 1248. godine pokoravanjem slovenskih plemena na planinini Tjaget i lučkog grada Monemvasije.

Svoj vrhunac kneževina dostiže pod Vilijemom II (1246—1278) koji podiže Mistru i u nju premešta svoju prestonicu, ali nakon poraza u Pelagoniji 1259. godine mora da je preda 1262. godine Mihajlu VIII Paleologu (regent 1259—1261, car 1261—1282), čime je otpočelo ponovno vizantijsko prisustvo na Peloponezu.

Tokom XIV veka država je zapala u krizu unutrašnjim sukobima oko vlasti koji su svoju kulminaciju dostigli ulaskom Katalonaca u sukobe. Tokom tih unutrašnjih borbi, vizantijski posedi su se polako širili na račun ahajskih kneževa, da bi 1430. godine morejski despot Toma Paleolog(1428—1460) uz podršku svoje braće Konstantina (udeoni despot 1428—1443, vrhovni despot 1443—1449, regent 1423—1424 i 1437—1440, car 1449—1453) i Jovana (savladar 1421—1425, car 1425—1448) skršio moć poslednjeg kneza Centurionea (1404—1432) koji mu je prema mirovnom ugovoru predao ostatke svoje države kao miraz njegove ćerke i naslednice kojom se Toma oženio, tako da je posle njegove smrti 1432. godine i poslednji ostatak nekadašnje latinske države prešao u posed Vizantinaca.

Vladari Kneževine Ahaje
-----------------------

* Vilijam I Šamplit (1205—1209)
* Gotfrid I Vilerden (1209—1228)
* Gotfrid II Vilerden (1228—1246)
* Vilijam II Vilerden (1246—1278)
* Karlo I Anžujski (1278—1285)
* Karlo II Anžujski (1285—1289)
* Izabela Vilerden (1289—1307)
	+ Florans od Hajnaula (1289—1297)
	+ Filip I Savojski (1301—1307)
* Filip II Anžujski (1307—1313)
* Matilda od Hajnaula (1313—1318)
	+ Ludvig Burgundski (1313—1316)
* Jovan Anžujski (1318—1333)
* Robert II (1333—1364)
	+ Katarina Valoa (1333—1346)
* Marija I Burgundska (1364—1370)
	+ Filip III Anžujski (1364—1373)
* Jovana Napuljska (1373—1376)
* Žak od Baua (1381—1383)
* Karlo III Anžujski (1383—1386)

*Vlast katalonske družine od 1386. do 1396.*

* Petar od svetog Superana (1396—1402)
* Marija II Cakarija (1402—1404)
* Centurione (1404—1432)

Povezano
--------

* Pad Carigrada (1204)
* Krstaške države
* Morejska Despotovina

|  |  |  |  |
| --- | --- | --- | --- |
| 

| p • r • uČetvrti križarski rat |
| --- |
|  |
| Osvajanje Carigrada | Latinsko Carstvo | Solunsko Kraljevstvo | Atensko Vojvodstvo | Kneževina Ahaja |Nikejsko Carstvo| Epir| Trapezuntsko Carstvo |

 |
**Jera** (lat. *Anthias anthias*) pripada obitelji vučica (lat. *Serranidae*). Ova mala riba kod nas ima nekoliko drugih naziva kao što su **matulić barjaktar**, **kirnjica**, **crvena barjaktarka**, **crveni crnej**,...Oblikom svog tijela tijela i bojama razlikuje se od svih ostalih pripadnika svoje obitelji kod nas. Naraste do najviše 27 cm duljine. Tijelo joj je ovalnog oblika, žarko svjetlocrvene do ružičaste boje, s dvije žute pruge na glavi.
Donja peraja joj je žute boje te je dosta dugačka. Živi u jatima na kamenitim terenima, najčešće na dubinama između 50 i 50 m iako zna zaći i do 300 m. Hrani se manjim ribama i račićima i vrstan je grabežljivac kao i druge vučice. Meso je mekano i ukusno, ali puno kostiju. Razmnožava se između lipnja i rujna.

Zanimljivost
------------

Kao i mnoge ribe iz porodice vučica i jera je protogini hemafrodit. Sve mlađe jedinke su ženke, a sa starenjem dio njih se pretvara u mužjake. Produljava im se repna peraja, boje postaju još jarkije, a oko usta im se formira niz plavih točkica.

Rasprostranjenost
-----------------

Jera živi u suptropskom pojasu Atlantika, od Portugala do Angole (postoje tvrdnje da se stanište proteže i do obala Namiibije), kao i diljem Mediterana.

Izvori
------

1. ↑  (`sh`) Kirnja[*mrtav link*] (riblje-oko.hr)
2. ↑  (`en`) Swallowtail seaperch (fishbase.org)

Linkovi
-------

|  |  |
| --- | --- |
|  | U Wikimedijinoj ostavi ima još materijala vezanih za: **Jera** |
|  | Wikivrste imaju podatke o: **Jera** |

  


***Jera*** na Wikimedijinoj ostavi
|  |
| --- |
|  |

**Litvanska Sovjetska Socijalistička Republika** (litvanski: *Lietuvos Tarybų Socialistinė Respublika*; ruski: *Литовская Советская Социалистическая Республика*, akronim: **LSSR**) bila je jedna od 15 republika Saveza Sovjetskih Socijalističkih Republika.

Historija
---------

Historija te republike počela je potpisivanjem Pakta Ribbentrop-Molotov 23. augusta 1939. u Moskvi, odnosno događajima pred početak Drugog svjetskog rata. Po tom sporazumu su Njemačka i SSSR dogovorno podijelili sfere uticaja, pa su SSSR-u pripale Finska, Estonija, Latvija, Litva, istočna Poljska i Besarabija. 

Kad je otpočeo Drugi svjetski rat 1. septembra 1939. napadom Njemačke, na Poljsku, Crvena armija, je 17. septembra okupirala istočni dio te zemlje. A u zimu 1940. jug Finske, kad se početkom juna desio slom Saveznika na zapadnom frontu (kapitulacija Francuske, Holandije i Belgije), Crvena armija je u junu preventivno okupirala Estoniju, Latviju, Litvu i Besarabiju.

Litvanska Sovjetska Socijalistička Republika proglašena je 21. jula 1940. a 3. augusta 1940. je anektirana u SSSR. Ali je već od juna 1941. bila okupirana od Nacističke Njemačke sve do jula 1944. godine.

***Litvanska Sovjetska Socijalistička Republika*** na Wikimedijinoj ostavi

|  |  |
| --- | --- |
|  | *Ovaj članak o **historiji** je u začetku. Možete pomoći Wikipediji tako da ga proširite*. |


| * p
* r
* u
Savezne republike Sovjetskog Saveza (1922–1991) |
| --- |
| Glavne | 
* Armenska SSR
* Azerbejdžanska SSR
* Beloruska SSR
* Estonska SSR
* Gruzijska SSR
* Kazaška SSR
* Kirgiska SSR
* Latvijska SSR
* Litvanska SSR
* Moldavska SSR
* Ruska SFSR
* Tadžička SSR
* Turkmenska SSR
* Ukrajinska SSR
* Uzbečka SSR

 |
| Kratkotrajne | 
* Karelo-Finska SSR (1940–1956)
* Zakavkaska SFSR (1922–1936)

 |
| Nesavezne republike | 
* SSR Abhazija (1921–1931)
* Buharska NSR (1920–1925)
* Horezmanska NSR (1920–1925)
* Nahičevska ASSR (1920–1923)
* Pridnjestrovska Moldavska SSR (1990–1991)

 |
| **Han (Zhao) Yindi** (漢(趙)隱帝) |
| --- |
| Porodičnoime: | Liu (劉; líu) |
| Osobno ime: | Can (粲, càn) |
| Posthumno ime: | Yin (隱, yǐn), doslovno: "skriveni" |
|

**Liu Can** (劉粲) (? -318), kurtoazno ime **Shiguang** (士光), posthumno ime (koje mu je dao Jin Zhun) **Car Yin od Hana (Zhaoa)** (漢(趙)隱帝), bio je kratkotrajni car kineske/Xiongnu države Han Zhao, koji je vladao godine 318. Bio je sin cara Liu Conga i njegove prve supruge carice Huyan; mjesto krunskog princa je preuzeo njegov mlađi brat Liu Ai, dok se Liu Can morao zadovoljiti mjestom premijera. U proljeće 317. je vještom spletkom oca uvjerio da ga Liu Ai namjerava svrgnuti, te je stariji brat likvidiran. Kada je godine 318. Liu Cong umro, Liu Can je postao car. Međutim, njegov tast Jin Zhun je nedugo potom izveo puč i ubio ga. Prijestolje je na kraju preuzeo očev rođak Liu Yao.

Izvori
------



|  |
| --- |
| Car Yin od Hana (Zhaoa)**Kuća Liu** **Umro/la:** 318 |
| Kraljevske titule |
| Prethodi:**Liu Cong** | **Car od Han Zhaoa**318 | Slijedi:**Liu Yao** |
| Pretendirane titule |
| Prethodi:**Liu Cong** | **— TITULARNI —*****car Kine*****pretendent na titulu**318Razlog za neuspjeh sukcesije:Šesnaest kraljevstava | Slijedi:**Liu Yao** |
**Liu Gang** (Liaoyuan, Jilin, Narodna Republika Kina, 30. januar 1961) je kineski matematičar, fizičar, disident i borac za pokret demokracije, koji se smatra najvažnijom ličnošću od Revolucije 1989 u Kina. Tokom 1980-tih godina nalazio se na čelu Pekingške samostalne učeničke federacije, koja je svojim delovanjem započela slamanje komunizma u Kina. Za vrijeme protesta na trgu Tiananmen 1989. godine, koje su uglavnom predvodili studenti Pekinških univerziteta, od vlade na čelu sa Komunističkom partijom Kine su zahtijevane dalekosežne političke reforme u pogledu demokratizacije tadašnjeg kineskog društva. Liu ima magistraturu iz oblasti računalnih znanosti na univerziteta Kolumbija, kao i magistraturu iz oblasti fizike sa sveučilišta u Pekingu. Godine 1989, je uhapšen i smješten u Qincheng zatvor. Nakon progonstva u SAD u 1996, Liu je studirao tehnologiju i fiziku u Belovim laboratorijama u Nju Džerziju. Liu je trenutno zaposlen u preduzeću Morgan Stanley kao Wall Street IT analitičar.

Vidite još
----------

***Liu Gang*** na Wikimedijinoj ostavi

* Tiananmenski protesti (1989)
* Revolucije 1989
**Jan Hrušínský** (rođen 9. lipnja 1955. u Pragu) je glumac i kazališni redatelj, sin glumca Rudolfa Hrušínskog (1920.–1994.).

Život
-----

Jan Hrušinsky
Njegova baka po majci ubijena je u Auschwitzu za vrijeme njemačke okupacije.

Kazalištem se bavi od djetinjstva, a nakon studija na Praškom konzervatoriju počinje nastupati u Dramskom studiju u Ústí nad Labem. Ovdje je upoznao svoju buduću suprugu, glumicu Miluše Šplechtovu. Među najbolja ostvarenja glumca tog razdoblja spadaju, primjerice, Čehovljeve Tri sestre (Baron Tuzenbach) u prijevodu Leoša Suchařípe, Porubjakova Goldoniáda u režiji Ivana Rajmonta i Crommelyncka *Vášeň jako led* redatelja Jana Grossmana. Od 1984. do 1990. bio je član Praškog realističkog kazališta, zatim je radio u kazalištu Na Zábradlí te je bio redoviti gost u nekoliko drugih praških kazališta.

Pod komunističkim režimom 1977. potpisao je takozvanu Antichartu osuđujući Deklaraciju Povelje 77. Prije Baršunaste revolucije 1989. potpisao je dvije peticije za puštanje Václava Havela iz zatvora Ruzyně. 

Godine 2004. osnovao je kazalište Na Jezerce u Pragu, a dvije godine ranije Kazališnu družinu Jan Hrušínský koja je 2017. slavila 15 godina djelovanja.

U veljači 2017. počeo je redovito pisati eseje za časopis Sabine Slonkove *Neovlivní.cz*, a vrlo često daje intervjue i komentare s osvrtom na političke situacije u regiji i svijetu. Nakon izbijanja epidemije Covid-19, Hrušinsky je bio vrlo negativnog stajališta s obzirom na stroge mjere te je virus opisao kao blagu bolest.

Sa svojim bratom Rudolfom Jr. bio je u vrlo napetim odnosima zbog spora oko nasljedstva oca Rudolfa Hrušínskog.

Vanjske veze
------------

* Jan Hrušínský na IMDb-u (`en`)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 79006243
* LCCN: no2009029911
* ISNI: 0000 0001 0991 8887
* GND: 1061438791
* NKC: jn99240000329

 |
**Kay** (velški: *Cai*) je jedan vitezova Okruglog stola iz legende o Kralju Arthuru.

Kay je bio sin Sir Ectora (Ectorious) i polubrat Kralja Arthura. Historija ga pamti kao vrlo visokog, zato je imao nadimak tall (engleski = visok). U ranosrednjovjekovnom velškom manuskriptu *Culhwch i Olwen*, opisan je kao najistaknutiji ratnik na dvoru Kralja Arthura, sa magičnom snagom, zbog koje je prozvan kao jedan od *Tri najmoćnija britanska viteza*.

Za njega se govorilo da može izdržati devet noći i devet dana bez spavanja, kao i to da ranu od njegova mača nijedan ljekar nemože izliječiti.

Kay je ponekad imao nestabilan i okrutni karakter, ali je istovremeno bio postojani Arthurov drug i jedan od njegovih najvjernijih pratioca. Oženio se Andrivetom, kćerkom kralja Cadora iz Northumberlanda, a pripisuje mu se da je sa njom imao sinove Garanwyna i Gronosisa i kćer Kelemon. Po nekim izvorima bio je Saksonac, ali za razliku od većine svojih sunarodnjaka pagana, bio je kršćanin.

U velškoj literaturi postoji više verzija prikaza njegove smrti, po jednoj ga je ubio Gwyddawg, kog je zauzvrat ubio Arthur. Postoji i verzija da je poginuo u borbi sa Rimljanima, ali i verzija da je ubijen u borbi protiv Mordreda.

Izvori
------

1. 1 2 3 4   „*Sir Kay*" (engleski). King Arthur's Knights. Pristupljeno 18. 09. 2017.

Vanjske veze
------------

* *Sir Kay* na portalu King Arthur's Knights (`en`)

| * p
* r
* u
Legende o Kralju Arthuru |
| --- |
| Ključne osobe | Kralj Arthur • Constantine • Sir Ector • Vojvoda od Cornwalla • Guinevere • Igraine • Izolda • Gospa od jezera • Kralj Lot • Kralj Mark • Merlin • Mordred • Morgana le Fay • Morgause • Uther Pendragon |
| Vitezovi Okruglog stola | Aglovale • Agravain • Bagdemagus • Bedivere • Bors • Breunor • Calogrenant • Caradoc • Dagonet • Dinadan • Gaheris • Galahad • Gareth • Gawain • Geraint • Griflet • Hector de Maris • Kay • Lamorak • Lancelot • Leodegrance • Lionel • Lucan • Maleagant • Marhaus • Palamedes • Pelleas • Pellinore • Percival • Safir • Sagramore • Segwarides • Tor • Tristan • Urien • Ywain • Ywain Kopile • Elyan Bijeli • Sir Ector |
| Predmeti | Excalibur • Sveti gral • Okrugli stol • Opasna stolica |
| Mjesta | Avalon • Brocéliande • Caerleon • Camelot • Corbenic • Cornwall • Logres • Lyonesse • Sarras • Tintagel |
**Kawarakish**, jedan od dva ogranka Pitahauerat ili Tappage Pawnee Indijanaca. Druga skupina bila je Pitahauerat vlastiti. 

Kawarakishi su mogučće bili stranoga porijekla. Prema Georgu E. Hydeu njihovo ime je iz jezika Wichita, a sastoji se od dviju riječi, *kawara* (njihov oblik od španj. caballo (=konj) i kish (=ljudi). Prema istom autoru, njihovo vjerojatno porijeklo je od Jumano Indijanaca koji su trgovali konjima posredujući između Španjolaca i caddoanskih plemena, u vremenu dok su još bili jak narod na izvoru Red Rivera, između 1630. i 1670. 

Cijepanje Jumano Indijanaca vjerojatno su izazvali Apači, pa se jedna skupina povukla na istok i priključila Tawehashima koji su 1719. živjeli na donjem Canadianu, a druga sjever priključivši se Wichitama i Panis Noirsima.

O stranom porijeklu Kawarakisha koji se razlikuju od Pawneeja ide u prilog i to što jedini među njima nisu obožavali Tirawu.

Spominje ih Grinnell u Pawnee Hero Stories (str. 241, 1889).

Izvori
------

1. ↑  George E. Hyde, The Pawnee Indians
**Jevrejska kuća** (hebr.: הַבַּיִת הַיְהוּדִי, *HaBayit HaYehudi*) je izraelska politička partija formirana 2008. godine kao naslednica Nacionalne religiozne stranke.

Istorija
--------

Nacionalna religiozna stranka i Nacionalna unija su bile sklopile savez 2006. godine povodom izbora za Kneset.

2008. godine NRP se ujedinjuje sa dve stranke bivše Nacionalne unije (Molodet i Tkuma) formirajući jedinstvenu partiju pod imenom Jevrejska kuća.

Na izborima 2009. pod vođstvom Daniela Herškovica osvaja 2,9% glasova i tri mandata.

Na unutarstranačkim izborima u novembru 2012. za lidera partija izabran je Naftali Benet koji predvodi Jevrejsku kuću na izborima 2013. gde stranka osvaja čak 12 mandata i ulazi u vladu Benjamina Netanjahua. Na izborima 2015. dobija 8 mandata.

Ideologija
----------

Članovi ove stranke uvereni su da Jevreji imaju božansku zapoved da zadrže kontrolu nad *Eretz Yisrael* (sveta Zemlja Izraela). Mnogi članovi imaju vodeću ulogu u uspostavljanju izraelskih naselja u Zapadnoj obali.

Stranka prvenstveno predstavlja interese modernih ortodoksnih Jevreja (poznatih po ekstremnom nacionalizmu). Dugi niz godina, ova zajednica je bila politički podeljena i slaba. Na izborima 2013. i 2015. stranku je predvodio Naftali Benet, harizmatični haj-tek milioner, koji je privukao i religijske i sekularne Izraelce i pojačao ulogu stranke kao zaštitnice jevrejskih naselja.

Stranka se takođe protivi homoseksulanim brakovima i često je optuživana za homofobiju.
**Kolonije dobročinstva** bile su poljoprivredne kolonije u tadašnjim pokrajinama Nizozemske, Drenthe i Antwerp i prosvjetiteljski eksperiment u društvenoj reformi koji je pokazao inovativan, vrlo utcajan model olakšica za siromašne poljoprivrednike bez zemlje. Osnivač je bila humanitarna nizozemska privatna organizacija osnovana 1818. god. Vlasnik društva bio je general Johannes van den Bosch čija namjera je bila da pomogne siromašnim porodicama, većinom iz velikih gradova, darujući im poljoprivredno zemljište, kako bi poboljšali svoj položaj nakon napoleonske francuske okupacije. Od kralja Williama I Nizozemskog dobio je dozvolu za kupovinu zemlje i podizanje kolonija sa kompletnom infrastrukturom. Postojale su četiri kolonije u tri područja: Frederiksoord-Wilhelminaoord i Veenhuizen u Nizozemskoj i Wortel u Belgiji. 

Projekt je imao socijalni karakter, jedinstven u Evropi, i označavao je početak ideje modernih socijalnih država. Na svom vrhuncu sredinom 19. vijeka, preko 11.000 ljudi živjelo je u takvim kolonijama u Holandiji. U Belgiji je njihov broj dostigao vrhunac od 6.000 1910. godine.

Svjetska baština
----------------

Glavni cilj takvih kolonija bio je smanjenje siromaštva u većim gradovima tako da su se na udaljenijim mjestima stvarale kolonije sa zajedničkim vlasništvom na cijeloj poljoprivrednoj zemlji. Kolonije su primale siročad i prosjake u velike zgrade, sa zajedničkim prostorijama, koji su se u tim selima takođe bavili poljoprivredom.

U muzeju "De Proefkolonie" u Frederiksoordu prikazano je kakav je bio život u kolonijama. Postoji baza podataka sa imenima osoba koje su živjele kao doseljenici ili kao zaposlenici u kolonijama.

Izvori
------

1. ↑  „Belgija, spomenici upisani na listu svjetske baštine". *UNESCO: Svjetska baština*. Pristupljeno 19. 01. 2023.
2. ↑  „UNESCO: Kolonije benevolence (dobrohotnosti)". *UNESCO: Svjetska baština*. Pristupljeno 19. 01. 2023.

  


***Kolonije dobročinstva*** na Wikimedijinoj ostavi
Nebeski disk Nebra
**Nebeski disk Nebra** je bronzani disk promjera 30 cm, obojen plavo-zelenom bojom i ukrašen zlatnim simbolima. Oni se tumače kao sunce ili pun mjesec, polumjesec, zvijezde (uključujući nakupinu koja se tumači kao Plejado). Dva zlatna luka s obje strane, koja označavaju ugao između solsticija, su dodani kasnije. Konačno je dodan još jedan luk na dnu okružen s nekoliko crta (nejasnog značenja, najčešće tumačen kao Solarni splav s mnogim veslima, kao Mliječni put ili duga).

Disk se pripisuje arheološkom nalazištu Nebra u njemačkoj državi Saska-Anhalt, a asocijacijski datira na cca. 1600. pne.. Povezuje s kulturom Unetice iz bronzanog doba.

Eksterni linkovi
----------------

***Nebeski disk Nebra*** na Wikimedijinoj ostavi

* Brief description
* Official Landesmuseum website with spectacular microphotos (German, with some English translation) Arhivirano 2007-09-27 na Wayback Machine-u
* Video of BBC Horizon documentary on Google Video
* Transcript of BBC Horizon documentary on the disc
* 
* Article by archaeologist Schlosser about the possible interpretation of the disc (German) Arhivirano 2010-09-02 na Wayback Machine-u
* Translation of German newspaper article about trial of looters and authenticity of the disc
* Article on non-calendrical interpretation espoused in 'Antiquity'.

  

Koordinate: 51°17′02″N, 11°31′12″E